PTTEPปัดรับข้อเรียกร้องรัฐบาลอินโดฯ
PTTEPปัดรับข้อเรียกร้องรัฐบาลอินโดยันยังไม่มีหลักฐานชัดเจน
2 ก.ย. 2553

PTTEPปัดรับข้อเรียกร้องรัฐบาลอินโดยันยังไม่มีหลักฐานชัดเจน
นายอนนต์ สิริแสงทักษิณ   ประธานเจ้าหน้าที่บริหาร และกรรมการผู้จัดการใหญ่ บริษัทปตท.สำรวจและผลิตปิโตรเลียม(PTTEP)แจ้งตลาดหลักทรัพย์เมื่อวันที่  2 กันยายน 2553ถึง ความคืบหน้า การเรียกร้องค่าชดเชยความเสียหาย จากเหตุการณ์น้ำมันและก๊าซธรรมชาติรั่วไหล ในแหล่งมอนทารา ว่า ตามที่ บริษัท พีทีทีอีพี ออสตราเลเชีย พีทีวาย จำกัด หรือ พีทีทีอีพี เอเอ (บริษัทย่อยของ บริษัท ปตท.สำรวจและผลิตปิโตรเลียม จำกัด (มหาชน) หรือ ปตท.สผ.) ได้รับเอกสารเรียกร้องค่าชดเชยความเสียหายจากเหตุการณ์น้ำมันและก๊าซธรรมชาติรั่วไหล ในแหล่งมอนทารา โครงการ พีทีทีอีพี ออสตราเลเชีย ในทะเลติมอร์ นั้น
บริษัท ขอเรียนว่า เนื่องจากยังไม่ปรากฎหลักฐานชัดเจนที่พิสูจน์ให้เห็นถึงความเสียหายพีทีทีอีพี เอเอ จึงขอยืนยันว่า บริษัทยังไม่สามารถยอมรับข้อเรียกร้องค่าชดเชยความเสียหายดังกล่าวได้